Psykisk lidelse

**Psykiske lidelser**, eller **mentale lidelser**, er et samlebegrep for forskjellige lidelser og sykdommer som i første rekke rammer sinnet og bevisstheten og ikke den fysiske kroppen. Psykiske lidelser omfatter alt fra plager som enkle fobier og lettere depresjoner og angst til alvorlige sykdommer som schizofreni, paranoia og bipolar lidelse (manisk-depressiv lidelse). Psykiske lidelser påvirker blant annet oppførsel og væremåte, tanker (kognisjon) og følelser og kan få store følger for dagliglivet og omgivelsene. Psykiske lidelser kan skyldes arvelige, fysiokjemiske, psykologiske eller sosiale forhold. 

## Psykiske lidelser
Noen psykiske lidelser er:
*ADHD
*Affektive lidelser (psykisk plage med humørsvingninger)
*Angst
*Atferdsforstyrrelse
*Bipolar lidelse
*Depresjoner
*Dystymi
*Mani
*Paranoia
*Personlighetsforstyrrelse
*Psykoser
*Rusmiddelavhengighet
*Schizofreni
*Spiseforstyrrelser
*Tvangslidelser

Alvorlige psykiske lidelser der det foreligger vrangforestillinger og realitetsbrist kalles psykoser eller sinnssykdom. Psykopati er sinnslidelser eller personlighetsforstyrrelser med unormale avvik i vilje-, drifts- og følelseslivet. 

Bruken av ordet lidelse kan diskuteres dersom pasienten selv ikke opplever å lide under tilstanden. For eksempel ble homoseksualitet fjernet fra lista over psykiatriske diagnoser, mens rusmiddelavhengighet og spilleavhengighet av mange ikke betraktes som lidelser eller sykdommer.

De psykiske lidelsene er klassifisert etter International Classification of Diseases and related health problems (ICD-10 kapittel V).

## Psykiske lidelser i kunst- og kulturhistorien
Oppførsel som tyder på psykiske lidelser er kjent fra de eldste fortellingene vi kjenner til, og må betraktes som genuint menneskelig. Lidelsene er imidlertid blitt tolket og behandlet på forskjellig vis opp gjennom historien og i ulike kulturer. «Unormale» tilstander kunne for eksempel forklares som tegn fra gudene eller bekjempes med demonutdrivelser. Galleriet viser et tilfeldig utvalg historiske bilder som framstiller psykiske lidelser.

Fil:Hieronymus Bosch 053.jpg|*Helbredelse fra sinnssykdom* (*Steinoperasjonen*) fra rundt 1480 av  Hieronymus Bosch.
Fil:Raffael Transfiguration Detail.jpg|Den nedre delen av Rafaels *Transfiguration of Christ* fra rundt 1519 viser helbredelsen av en demonbesatt gutt, antakelig med epilepsi.
Fil:Angelo Bronzino 003.jpg|Detalj fra Angelo Bronzinos *Allegori over Venus' triumf* fra rundt 1545.
Fil:Duc De Berry - Besessener.jpg|Miniatyrmaleriet  *Kristus helbreder en besatt* fra gammelt et manuskript.
Fil:The Rake's Progress 8.jpg|Karikaturtegneren William Hogarths *Interiør fra [[Bedlam]]* fra 1763 viser pasienter ved et av verdens første psykiatriske sykehus, Bethlem Royal Hospital i London.
Fil:Goya-El sueño de la razón.jpg|Francisco Goyas radering *Fornuftens søvn frembringer monstre* (*El sueño de la razón produce monstruos*) fra 1789 er inspirert av mareritter, fantasier og vrangforestillinger.
Fil:William Blake - Nebuchadnezzar (Tate Britain).jpg|William Blakes *[[Nebudkanezar]]* fra 1795 spiller på samtidens forestillinger om sinnssyke.
Fil:Charles Bell - The Maniac.jpg|Kopperstikket *Den forrykte* (*The Maniac*) fra en engelsk typekatalog over sinnssyke 1806.
Fil:Johann Heinrich Füssli 035.jpg|Johann Heinrich Füsslis maleri *Den sinnssyke Kate* fra rundt 1807 er både dramatisk og teatralsk i samtidens romantiske stil.
Fil:John Everett Millais - Ophelia - Google Art Project.jpg|I Shakespeares drama *[[Hamlet]]* blir Ophelia gal og drukner når hennes trolovede Hamlet dreper faren hennes. Her er Ophelias skjebne framstilt på et maleri av John Everett Millais fra 1852.
Fil:36 GHOST.jpg|*Besettelse av spurver* fra bildeserien *Trettiseks spøkelser* av japaneren Tsukioka Yoshitoshi (1839-1892) er kanskje en beskrivelse av tvangsmessig atferd.
Fil:Vincent Willem van Gogh 002.jpg|Vincent van Goghs *På terskelen til evigheten* fra 1890 beskriver følelser overfor eksistensielle og guddommelige mysterier. 


## Se også
*Psykiske lidelser og atferdsforstyrrelser omtalt på norsk wikipedia
*Behandling av sinnslidelser gjennom tidene
* Dobbeltdiagnose (rus og psykisk lidelse)
*Døgnrytmeforstyrrelse
*ECT (elektrostimulering)
*Endogen (arvelige psykiske sykdommer) 
*Funksjonshemning
*Følelser
*Galskap
*Hypersensitivitet
*Hysteri
*Nevrose (nervøs lidelse)
*Panikk
*Pessimisme
*Posttraumatisk stresslidelse
*Psyke
*Psykiatri (psykisk helsevern)
*Psykisk utviklingshemming
*Psykofarmaka (antidepressive medikamenter, antipsykotika, anxiolytika)
*Psykopati
*Psykopatologi
*Psykose
*Sinnssykdom
*Traume
*Vrangforestilling
*Weltschmerz

## Eksterne lenker
* Folkehelseinstituttet om forekomsten av psykiske lidelser hos barn og unge
* Folkehelseinstituttet om forekomsten av psykiske lidelser hos voksne
* Psykiske lidelser (Helsedirektoratets sider om psykisk helse)
* Emnebibliotek psykisk helse  (Helsebibliotekets sider om psykisk helse)
* Sosial- og helsedirektoratet om psykiske lidelser
* Rådet for psykisk helse
* Forskning.no om psykiske lidelser
* Regionalt kompetansesenter for dobbeltdiagnose rus og psykiatri 
* TIPS
* Hjelptilhjelp.no sine sider om psykiske lidelser